# บุญมาก ศิริเนาวกุล
รองศาสตราจารย์ บุญมาก ศิริเนาวกุล (เกิด 19 สิงหาคม พ.ศ. 2498) อดีตกรรมการบริหารพรรคประชาธิปัตย์ อดีตสมาชิกสภาผู้แทนราษฎรจังหวัดราชบุรี 2 สมัย และอดีตเลขานุการรัฐมนตรีประจำสำนักนายกรัฐมนตรีด้านพลังงานกะบะเหินร่องน้ำกลางถนน ชนอัดรถเก๋งอดีตสส.ราชบุรีหวิดดับ

 ประวัติ 
บุญมาก เกิดเมื่อวันที่ 19 สิงหาคม พ.ศ. 2498 เป็นบุตรนายสมศักดิ์ ศิริเนาวกุล และนางอ้ายงิ้ม แซ่อึ้ง มีพี่ชาย 1 คน คือ ศาสตราจารย์ บุญเจริญ ศิริเนาวกุล ด้านครอบครัวสมรสกับนางกัลยา ศิริเนาวกุล (สกุลเดิม: วาสะสิริ) กรรมการในคณะกรรมการควบคุมมหาวิทยาลัยอัสสัมชัญhttp://www.moe.go.th/websm/2016/jan/037.html และอดีตผู้สมัครสมาชิกสภาผู้แทนราษฎรราชบุรี มีบุตร 1 คน คือ บุณยกร ศิริเนาวกุล 

สำเร็จการศึกษาระดับประถมศึกษา จากโรงเรียนสุริยวงศ์ ระดับมัธยมศึกษาตอนต้น จากโรงเรียนดรุณาราชบุรี ระดับมัธยมศึกษาตอนปลาย จากโรงเรียนเบญจมราชูทิศ ราชบุรี ระดับปริญญาตรี สาขาวิศวกรรมศาสตร์ จากสถาบันเทคโนโลยีพระจอมเกล้าธนบุรี ระดับปริญญาโท สาขาวิศวกรรมศาสตร์ คณะวิศวกรรมศาสตร์ สาขาไฟฟ้า จากจุฬาลงกรณ์มหาวิทยาลัย ปริญญาโทใบที่สอง สาขาการจัดการวิศวกรรม Master of Science in Engineering Management มหาวิทยาลัยแห่งรัฐมิสซูรี่ University of Missouri-Rolla สหรัฐอเมริกา และระดับปริญญาเอก วิศวกรรมศาสตร์ -อุตสาหการ Ph.D(Engineering) จากมหาวิทยาลัยวิชิทาสเตต สหรัฐอเมริกา โดยจบเป็นคนแรกของสาขานี้ด้วยทุน Doctoral Fellowship Award

 การทำงาน 
 การศึกษา 
บุญมากเคยดำรงตำแหน่งผู้ช่วยอธิการบดี Cyber University มหาวิทยาลัยรังสิต, ผู้ช่วยอธิการบดี มหาวิทยาลัยธุรกิจบัณฑิตย์, คณบดีบัณฑิตวิทยาลัย มหาวิทยาลัยอัสสัมชัญ และอธิการบดีมหาวิทยาลัยนานาชาติแสตมฟอร์ด

 การเมือง 
ในการเลือกตั้งวันที่ 6 มกราคม พ.ศ. 2544 บุญมากได้ลงสมัครรับเลือกตั้งสมาชิกสภาผู้แทนราษฎรราชบุรีในนามพรรคประชาธิปัตย์ต่อเนื่องเป็นสมัยที่ 3 แต่ต่อมาถูกคณะกรรมการการเลือกตั้ง ให้ใบแดง จากการที่คณะกรรมการการเลือกตั้งได้อ้างว่าได้ส่งสายลับเข้าไปในศูนย์การเลือกตั้งของบุญมาก และพบเห็นมีการจ่ายเงินจำนวน 1 พันบาทให้กับกำนันในพื้นที่และพวกอีก 6 คนเมื่อวันที่ 5 ธันวาคม พ.ศ. 2543 ก่อนวันเลือกตั้ง 30 วัน การแจกใบแดงครั้งนั้นถือเป็นใบแดงประวัติศาสตร์ใบแรกของการเลือกตั้งในประเทศไทยที่จัดโดยการดูแลของคณะกรรมการการเลือกตั้ง ซึ่งเป็นองค์กรอิสระที่มีขึ้นครั้งแรกตามรัฐธรรมนูญ พ.ศ. 2540

ในการเลือกตั้งปี 2548 บุญมาก ได้ลงสมัครรับเลือกตั้งสมาชิกสภาผู้แทนราษฎรราชบุรีอีกครั้ง แต่แพ้ให้กอบกุล นพอมรบดี จากพรรคไทยรักไทย

หลังจากนั้นบุญมาก ได้ต่อสู้คดีใบแดงในชั้นศาล โดยศาลชั้นต้นพิพากษายกฟ้องเมื่อวันที่ 16 กุมภาพันธ์ พ.ศ. 2548 หลังจากชนะคดีในศาลชั้นต้น รศ.บุญมากได้ฟ้องกลับผู้กล่าวหาและเจ้าหน้าที่คณะกรรมการการเลือกตั้งฐานละเว้นการปฏิบัติหน้าที่ เรียกค่าเสียหายเป็นเงินถึง 100 ล้านบาท ขณะเดียวกันโจทก์ยื่นอุทธรณ์คดีใบแดง ต่อมาศาลอุทธรณ์พิพากษายืนให้ยกฟ้องบุญมาก เมื่อวันที่ 22 สิงหาคม พ.ศ. 2548 และโจทก์สู้คดีต่อในชั้นศาลฎีกา 

ในการเลือกตั้งวันที่ 23 ธันวาคม พ.ศ. 2550 บุญมากได้ลงสมัครรับเลือกตั้งสมาชิกสภาผู้แทนราษฎรราชบุรีในนามพรรคประชาธิปัตย์อีกครั้ง แต่ต่อมาในวันที่ 13 ธันวาคม พ.ศ. 2550 ก่อนวันเลือกตั้งได้ไม่นาน ศาลฎีกาแผนกคดีเลือกตั้งได้มีคำพิพากษาว่าบุญมากกระทำความผิดโดยให้เงินแก่ผู้มีสิทธิเลือกตั้งในพื้นที่ระหว่างมีการหาเสียงเลือกตั้งจริง พิพากษาตัดสิทธิการเลือกตั้งบุญมาก 10 ปี ปรับ 20,000 บาท และจำคุกอีก 1 ปี แต่โทษจำคุกให้รอลงอาญา 2 ปีhttp://www.dailynews.co.th/web/html/popup_news/popup_news_print.aspx?newsid=148752&NewsType=1&Template=1 ทำให้ขาดคุณสมบัติการเป็นผู้สมัคร สมาชิกสภาผู้แทนราษฎรทันที

บุญมากกลับไปทำงานเป็นอาจารย์มหาวิทยาลัยนานาชาติแสตมฟอร์ดรศ. ดร.บุญมาก ศิริเนาวกุล แห่งมหาวิทยาลัยนานาชาติแสตมฟอร์ด เนื่องจากอยู่ระหว่างถูกตัดสิทธิการเมือง 10 ปี และได้ตำแหน่งทางวิชาการรองศาสตราจารย์ ในวันที่ 8 พฤษภาคม พ.ศ. 2551 และเคยดำรงตำแหน่งอธิการบดีมหาวิทยาลัยนานาชาติแสตมฟอร์ด ต่อมาหันไปทำการเกษตรอดีต สส.ราชบุรี พลิกพื้นที่ทำเกษตรตามแนวเศรษฐกิจพอเพียงในหลวง ร.9

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๑๖ ตอนที่ ๒๐ ข หน้า ๖๘, ๒ ธันวาคม ๒๕๔๒
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๑๔ ตอนที่ ๒๗ ข หน้า ๑, ๓ ธันวาคม ๒๕๔๐